# Calendarul Evaluărilor Naționale de la clasele a II-a, a IV-a

# pentru anul școlar 2025-2026

* **Clasele a II-a și a IV-a fac parte din ciclul de dezvoltare.** În această etapă a învățării, elevii așază peste baza formată în ciclul achizițiilor fundamentale noi competențe, care permit continuarea studiilor la un alt nivel (elevii reușesc să conexeze cunoștințele din diverse domenii, să le utilizeze în viața cotidiană, să devină creativi în găsirea unor soluții la probleme). Astfel, evaluarea la clasa a IV-a presupune susținerea a două teste distincte:
* test de Limba română SCRIS-CITIT, care evaluează competențele de
* receptare producere a mesajelor scris-citite. Aceste teste, deși nu sunt diferite ca structură de cele de la EN II, au itemi compilați atât din SCRIS, cât și din CITIT, mergându-se pe ideea că elevii au pregătirea și competența de a le trata integrat. De asemenea, gradul de raportare la text, de creare de text, de exprimarea argumentată a unei păreri este unul mai detaliat, în conformitate cu programa școlară și cu nivelul de vârstă.
* test de Matematică, care evaluează competențele matematice de asemenea
* conform programei, trecându-se prin toate conținuturile/capitolele parcurse la matematică (numerele naturale în concentrul 0 – 1.000.000, **scrierea numerelor cu cifre romane, adunarea și scăderea în concentrul 0 – 1.000.000, înmulțirea și împărțirea în același concentru, ordinea efectuării operațiilor, rezolvare de probleme tradiționale, metode de rezolvare a problemelor, fracții, elemente de geometrie, unități de măsură, tabele și organizatori grafici**). Itemii sunt formulați fie în manieră grilă cu o singură variantă corectă de răspuns, fie în mod tradițional, presupunând rezolvarea prin operații.
  + De asemenea, părinții sunt informați că evaluările naționale au doar rol de diagnosticare a stării învățământului la nivel național. **Rezultatele testelor nu se fac publice, nu se notează cu calificative, nu se trec în catalog.** Este un instrument de măsurare a ceea ce știu elevii la final de fiecare ciclu curricular și un indicator pentru modul în care este abordată învățarea pe viitor.
  + Părinților li se aduce la cunoștință și modul în care se realizează evaluarea itemilor. La fiecare exercițiu/cerință se acordă, după corectare, un cod:
* codul 10 pentru rezolvarea corectă și completă;
* codurile 11 și 12 pentru rezolvarea parțială, în grade diferite, a exercițiului;
* codul 70 pentru un răspuns incorect sau care evidențiază greșeli tipice/erori în învățare;
* codul 79 pentru un răspuns care nu are legătură cu sarcina de lucru; este scris ceva care arată că nu știe, fie și un semn, care demonstrează că elevul a ajuns la acel item, dar nu a reușit să-l rezolve;
* Codul 99 pentru lipsa oricărei rezolvări sau încercări de a rezolva.
* Aceste coduri nu sunt transformate în punctaje sau note și nu se realizează o medie. Nu sunt, în niciun caz, un mod de a critica sau de a demotiva copilul!
* În zilele stabilite pentru evaluare (în acest an școlar, EN IV – 21, 22 mai), elevii susțin evaluarea în sala de clasă în care își desfășoară activitatea zilnică, în timpul programului școlar.
* Elevii stau în bănci în ordinea obișnuită, tocmai pentru a crea cadrul firesc al învățării de zi cu zi. Durata testelor pentru Evaluarea Națională clasa a IV-a este de 60 minute fiecare.
* Elevii sunt asistați de către administratorul de test (învățătorul clasei) împreună cu un cadru didactic care nu predă la clasa respectivă. Categoric, nu sunt ajutați și nu vor avea la îndemână materiale care-i pot ajuta în rezolvare, la fel cum se întâmplă și în cazul testelor sumative pe care copiii le cunosc. Nu se încurajează absentarea de la evaluare, dar, dacă totuși acest lucru se întâmplă din cauze de ordin medical, atunci, pur și simplu, elevul se consemnează ca absent, fără atragerea unor sancțiuni și fără a fi ulterior evaluat separat.
  + Evaluarea testelor se face în cadrul școlii de către două cadre didactice: învățătorul clasei și alt profesor din școală, care nu predă la clasă și nu a fost nici asistent. La corectare nu se scriu rezultatele corecte, așa cum procedează cadrele didactice în mod normal, dar se pot face sublinieri și mențiuni pentru o bună evidențiere și argumentare a codului atribuit”.
* **Informare privind organizarea și desfășurarea evaluărilor naționale de**
  + **la finalul claselor a IV-a în anul școlar 2025 - 2026**
  + **Denumirea probelor de evaluare din cadrul EN IV a fost**
* **actualizată** în concordanță cu prevederile Legii nr. 198/2023 de la art. 99 (4): „La finalul claselor a II-a, a IV-a și a VI-a, elevii susțin evaluări naționale scrise, obligatorii, la limbă și comunicare, matematică și științe, în baza metodologiei aprobate prin ordin al ministrului educației” (...).

##### **Calendar Evaluare Națională clasa a II-a**

* Pentru elevii claselor a II-a Evaluarea Națională 2025 va avea loc după următorul calendar, conform proiectului pus în consultare publică:
* Limbă și comunicare – Scris – Limba română – 13 mai 2025
* Limbă și comunicare – Scris – Limba maternă – 13 mai 2025
* Limbă și comunicare – Citit – Limba română – 14 mai 2025
* Limbă și comunicare – Citit – Limba maternă – 14 mai 2025
* Matematică și Explorarea mediului – 15 mai 2025
* Limbă și comunicare – Scris – Citit – Limba română pentru minorităţile naționale – 16 mai 2025

##### **Calendar Evaluare Națională clasa a IV-a**

* Pentru elevii claselor a IV-a Evaluarea Națională 2025 începe pe 20 mai:
* Limbă și comunicare – Limba română/ Limba română pentru minoritățile naționale – 20 mai 2025
* Matematică și Științe ale naturii – 21 mai 2025
* Limbă și comunicare – Limba maternă – 22 mai 2025